
	РЕПУБЛИКА БЪЛГАРИЯ

ДЪРЖАВНА АГЕНЦИЯ „ТЕХНИЧЕСКИ ОПЕРАЦИИ”

1000 София, ул.”6-ти септември” № 29, тел.: +359 2 982 4971; факс: +359 2 946 1339


О Т Ч Е Т

ЗА ИЗПЪЛНЕНИЕТО НА ПРОГРАМНИЯ БЮДЖЕТ ЗА 2018 г.
НА ДЪРЖАВНА АГЕНЦИЯ „ТЕХНИЧЕСКИ ОПЕРАЦИИ”
І. УВОД
Държавна агенция „Технически операции” (ДАТО) е специализиран орган към Министерския съвет, на който със закон са определени функции по осигуряването и прилагането на специални разузнавателни средства (СРС) и изготвяне на веществени доказателствени средства (ВДС) за нуждите на наказателния процес, във взаимодействие с компетентните държавни органи, за постигане състояние на обществото и държавата, при което са защитени основните права и свободи на човека, териториалната цялост, независимостта и суверенитетът на страната и е гарантирано демократичното функциониране на държавата и гражданските институции.

Мисията на ДАТО е чрез законово определените ѝ функции по осигуряване и прилагане на СРС и изготвяне на веществени доказателствени средства (ВДС) за нуждите на наказателния процес, във взаимодействие с компетентните държавни органи, да се постигне състояние на обществото и държавата, при което са защитени основните права и свободи на човека и гражданина, териториалната цялост, независимостта и суверенитетът на страната, и е гарантирано демократичното функциониране на държавата и гражданските институции.
Визията за развитие на организационната култура и капацитета на ДАТО отчита динамиката на средата на сигурност и е в съответствие с мисията на агенцията, като се търси оптимално разпределение на ресурсите за постигане на ефективно управление, работа и контрол, осигуряване на устойчивост на наложените добри практики за всички процеси и дейности, и създаване на условия за организационно самоусъвършенстване.

Държавна агенция „Технически операции” осъществява дейността си в динамична среда, поради което е необходимо непрекъснато развитие на капацитет, даващ възможност за гъвкавост и адекватна реакция на възникващите в естеството на работа промени. Предизвикателствата, пред които е изправена агенцията, обуславят и необходимостта от постоянното инвестиране в човешките ресурси, както и способността за измерване и наблюдение изпълнението на задачите.

Агенцията следва политиката за привличане на амбициозни, квалифицирани и компетентни кадри с опит в съответната област и работи за утвърждаване на единна организационна култура, която да отразява ценностите, стила, навиците, психологическите нужди и проблеми на агенцията, базирана на мотивирани, лоялни и професионално подготвени служители.

Отчетът за 2018 г. обхваща степента на изпълнение от ДАТО на провежданата политика в областта на осигуряването и прилагането на специални разузнавателни средства с цел защита на националната сигурност и опазване на обществения ред и бюджетна програма „Технически операции”, както и размера на събраните приходи и извършените разходи по бюджета на ДАТО.

Отчетът е изготвен съгласно указанията на министъра на финансите, за формата, съдържанието и сроковете за съставяне и представяне на подробен отчет към полугодието и годината за изпълнението на програмните бюджети за 2018 г. от първостепенните разпоредители с бюджет, които прилагат програмен формат на бюджет, дадени с писмо БЮ № 3/04.07.2018 г. 
ІІ. ОТЧЕТ НА ОСНОВНИТЕ ПАРАМЕТРИ НА БЮДЖЕТА
ОТЧЕТ НА ПРИХОДИТЕ ПО БЮДЖЕТА НА ДАТО ЗА 2018 г.
В таблицата са представени данни по Закона за държавния бюджет на Република България (ЗДБРБ) за 2018 г., уточнен план и отчет на приходите за отчетния период по икономически показатели.
Отчет на приходите по бюджета
	ПРИХОДИ
	Закон
	Уточнен 

план
	Отчет

	(в лева)
	
	
	

	Общо приходи:
	136 000
	136 000
	92 435

	Данъчни приходи
	 
	 
	

	Неданъчни приходи
	136 000
	136 000
	92 435

	Приходи и доходи от собственост
	111 000
	111 000
	95 851

	Глоби, санкции и наказателни лихви
	5 000
	5 000
	2 083

	Други приходи
	38 000
	40 000
	6 013

	Внесен ДДС и други данъци върху продажбите
	-18 000
	-20 000
	-19 617

	Постъпления от продажба на нефинансови активи
	0
	0
	8 105


Годишният уточнен план по бюджета на ДАТО за приходите е в размер на 136 000 лв., а изпълнението към 31.12.2018 г. възлиза на 92 435 лв. или 67,97 % спрямо годишния план, от които по § 24-00 „Приходи и доходи от собственост” общо са отчетени 95 851 лв., в т.ч. нетни приходи от продажби на услуги, стоки и продукция – 94 180 лв. и приходи от наеми на имущество –        1 671 лв.; по § 28-00 „Глоби, санкции и наказателни лихви” – 2 083 лв.; по            § 36-00 „Други приходи” – 6 013 лв.; по § 37-00 „Внесени ДДС и други данъци върху продажбите” (- 19 617 лв.), в т.ч. данък върху добавената стойност                     (- 17 286 лв.) и данък върху приходите от стопанска дейност (- 2 331 лв.) и                § 40-00 „Постъпления от продажба на нефинансови активи“ – 8 105 лв.
ОТЧЕТ НА РАЗХОДИТЕ ПО БЮДЖЕТА НА ДАТО ПО БЮДЖЕТНА ПРОГРАМА В РАМКИТЕ НА ИЗПЪЛНЯВАНАТА ПОЛИТИКА

С чл. 48, ал. 2 от ЗДБРБ за 2018 г. и Постановление № 332 на Министерския съвет от 22.12.2017 г. за изпълнението на държавния бюджет на Република България за 2018 г. на ДАТО по политика в областта на осигуряването и прилагането на специални разузнавателни средства с цел защита на националната сигурност и опазване на обществения ред, бюджетна програма „Технически операции”, са утвърдени разходи в размер на 48 452,0 хил. лв.

В съответствие с разпоредбите на Закона за публичните финанси по бюджета на ДАТО са извършени вътрешни компенсирани промени, като същите са отразени в отчета на агенцията към 31.12.2018 г.
Средствата, разходвани по политика в областта на осигуряването и прилагането на специални разузнавателни средства с цел защита на националната сигурност и опазване на обществения ред са, отчетени като ведомствени по показатели, както следва: персонал (заплати и възнаграждения на персонала, нает по трудови и служебни правоотношения, други възнаграждения и плащания и задължителни осигурителни вноски); издръжка и други текущи разходи; платени данъци, такси и административни санкции и капиталови разходи.
Отчет на разходите по област на политика и бюджетна програма по бюджета на Държавна агенция „Технически операции”

	Класификационен код*
	РАЗХОДИ 
	Закон
	Уточнен план
	Отчет

	
	(в лева)
	
	
	

	 
	Общо разходи по бюджета на ПРБ
	48 452 000
	48 452 000
	48 139 850

	8600.01.00
	Политика в областта на осигуряването и прилагането на специални разузнавателни средства с цел защита на националната сигурност и опазване на обществения ред
	48 452 000
	48 452 000
	48 139 850

	8600.01.01
	Бюджетна програма ,,Технически операции”
	48 452 000
	48 452 000
	48 139 850


Извършените разходи по бюджета на ДАТО за 2018 г., в размер на  48 139 850 лв., са в рамките на утвърдените бюджетни разходи и представляват 99,36 на сто спрямо уточнения годишен план на разходите по бюджета на агенцията. Разходите са съобразени със стратегическата цел „Ефективно подпомагане на дейностите, свързани със защита на националната сигурност и наказателния процес” и оперативните цели на Държавна агенция „Технически операции“: 

1. „Осигуряване и прилагане на СРС за разкриване и документиране на тежки умишлени престъпления и защита на националната сигурност“;

2. „Изграждане и развитие на автоматизирани информационни и комуникационни системи за създаване, обработване, съхраняване и пренасяне на класифицирана информация, свързана с осигуряване и прилагане на СРС”. 11

Уточненият план на разходите по бюджета на ДАТО за 2018 г. и извършените разходи по показатели, са както следва:

- „Персонал” - уточненият план е в размер на 40 566,0 хил. лв., извършените разходи за отчетния период възлизат на 40 549,1 хил. лв., или 99,96 % спрямо годишния план.

- „Издръжка и други текущи разходи” - уточненият план е в размер на   3 348,7 хил. лв., извършените разходи за отчетния период възлизат на 3 207,0 хил. лв., или 95,77 % спрямо годишния план, в т. ч. „Издръжка“ уточненият план е в размер на 3 212,4 хил. лв., като отчетените разходи са 3 078,4 хил. лв., или 95,83 % спрямо годишния план; „Платени данъци, такси и административни санкции“ - уточненият план е в размер на 135,0 хил. лв., като отчетените разходи са 127,3 хил. лв. за държавни данъци, общински данъци и такси, наказателни лихви и административни санкции, винетни стикери и др., или 94,33 % спрямо годишния план и „Разходи за членски внос и участие в нетърговски организации и дейности“ уточненият план е в размер на 1,3 хил. лв., като отчетените разходи са 1,3 хил. лв. 

- „Капиталови разходи“ - уточненият план на разходите е в размер на 4 537,3 хил. лв., извършените разходи за отчетния период възлизат на 4 383,7 хил. лв., в следствие на което процентът на изпълнение е 96,61 спрямо годишния план.

Изпълнението на разходите включва:
(в лева)
	Вид разход
	§ и §§ от ЕБК
	Уточнен план на разходите за 2018 г. 
	Отчет               към     31.12.2018 г.
	%

изпълнение

	Заплати и възнаграждения на персонала, нает по трудови и служебни правоотношения
	01-00
	21 147 200
	21 142 120


	99,98

	Други възнаграждения за персонала
	02-00
	4 241 610
	4 239 278
	99,94

	Задължителни осигурителни вноски от работодатели
	05-00
	15 177 190
	15 167 685
	99,94

	Издръжка
	10-00
	3 212 400
	3 078 385
	95,83

	Платени данъци, такси и административни санкции
	19-00
	135 000
	127 344
	94,33

	Разходи за членски внос и участие в нетърговски организации и дейности
	46-00
	1 300
	1 300
	100,00

	Капиталови разходи
	
	4 537 300
	4 383 738
	96,62

	Основен ремонт на дълготрайни материални активи
	51-00
	144 300
	0
	0

	Придобиване на дълготрайни материални активи
	52-00
	4 360 850
	4 351 828
	99,79

	Придобиване на нематериални дълготрайни активи
	53-00
	32 150
	31 910
	99,25


Относителният дял на разхода по параграфи към общия разход при изпълнението за 2018 г. е, както следва:

	Показатели/Вид разход
	§ и §§
От ЕБК
	Отчет към
31.12.2018 г.
	%

изпълнение

	1
	2
	3
	4

	РАЗХОДИ
	
	48 139 850
	

	Текуща разходи
	
	43 756 112
	

	Персонал, в т. ч.:
	
	40 549 083
	84,23

	Заплати и възнаграждения на персонала, нает по трудови и служебни правоотношения
	01-00
	21 142 120
	43,92

	Други възнаграждения за персонала
	02-00
	4 239 278
	8,81

	Задължителни осигурителни вноски от работодатели
	05-00
	15 167 685
	31,51

	Издръжка и други текущи разходи, в т. ч.:
	
	3 207 029
	6,66

	Издръжка
	10-00
	3 078 385
	6,40

	Платени данъци, такси и административни санкции
	19-00
	127 344
	0,26

	Разходи за членски внос и участие в нетърговски организации и дейности
	46-00
	1 300
	

	Капиталови разходи, в т. ч.:
	
	4 383 738
	9,11

	Придобиване на дълготрайни материални активи
	52-00
	4 351 828
	9,04

	Придобиване на нематериални дълготрайни активи
	53-00
	31 910
	0,07


От данните в таблицата е видно, че най-висок е относителният дял на разходите за персонал 84,23 % към общия размер на разходите.
Бюджетните разходи за 2018 г. са извършени съобразно нормативната уредба и в съответствие с необходимостта и целесъобразността за осъществяване дейността на ДАТО при спазване на изискванията за приоритетното им извършване. Преди извършване на всички разходи са спазени организационни процедури с оглед осигуряване на прозрачност и възможност за проследяване на решенията и действията, свързани с целесъобразното разходване на бюджетните средства. С така направените разходи са създадени условия за нормална и ефективна работа на агенцията.

Отчет на консолидираните разходи по бюджетната програма в рамките на изпълняваната политика

	Код*
	ОБЛАСТИ НА ПОЛИТИКИ 

И БЮДЖЕТНИ ПРОГРАМИ
НА ДАТО
(в лeвa)
	Общо консолидирани разходи
	Ведомствени разходи
	Администрирани разходи

	
	
	
	Общо
	По бюджета на ПРБ
	По други бюджети и сметки за средства от ЕС
	Общо 
	По    

бюджета на ПРБ
	По други бюджети и сметки за средства от ЕС

	
	Общо разходи
	48 139 850
	48 139 850
	48 139 850
	0
	
	0
	0

	8600.01.00
	Политика в областта на осигуряването и прилагането на специални разузнавателни средства с цел защита на националната сигурност и опазване на обществения ред
	48 139 850
	48 139 850
	48 139 850
	0
	
	0
	0

	8600.01.01
	Бюджетна програма ,,Технически операции"
	48 139 850
	48 139 850
	48 139 850
	0
	
	0
	0


Източници на финансиране на консолидираните разходи
	Източници на финансиране на консолидираните разходи, обхванати в
програмния и ориентиран към резултатите бюджет
	Закон
	Уточнен план
	Отчет

	(в лева)
	
	
	

	Общо консолидирани разходи:
	48 452 000
	48 452 000
	48 139 850

	Общо финансиране:
	48 452 000
	48 452 000
	48 139 850

	   По бюджета на ПРБ, в т.ч. за сметка на:
	
	
	

	· Собствени приходи
	136 000
	136 000
	92 435

	· Субсидия от държавния бюджет
	48 316 000
	48 316 000
	48 046 666

	· Финансиране
	
	
	749


При уточнен план за 2018 г. 48 452 000 лв., отчетените разходи по бюджета на Държавна агенция „Технически операции” към 31.12.2018 г. са в размер на 48 139 850 лв.
При уточнен план за 2018 г. 48 316 000 лв., към 31.12.2018 г. отчитаме субсидия от държавния бюджет в размер на 48 046 666 лв., в т.ч. трансфери за поети осигурителни вноски и данъци 17 423 662 лв., и финансиране (-749 лв.).
При изпълнение на бюджетна програма „Технически операции” са спазени основните принципи за постоянна обвързаност между поставените цели за развитие и потребността от ресурси за тяхното постигане, както и за осигуряване на условия за ефективен контрол и прозрачност на извършваните разходи. Разходите са разчетени съобразно потребностите на Държавна агенция „Технически операции” и действащата нормативна уредба и се отчитат като ведомствени. Във ведомствените разходи по бюджета на агенцията са включени средства за персонал (заплати, възнаграждения и осигурителни вноски), средства за издръжка и други текущи разходи, и капиталови разходи. 
III. ПРЕГЛЕД НА НАСТЪПИЛИТЕ ПРЕЗ ОТЧЕТНИЯ ПЕРИОД ПРОМЕНИ В ОРГАНИЗАЦИОННАТА СТРУКТУРА

През 2018 г. са извършени промени в организационната структура на агенцията за постигане на по-ефективно управление на дейности на различните нива.
С цел осигуряване на равномерно поемане на обемни задачи със специфичен характер са оптимизирани процесите на централизираност на ръководство и контрол на изпълнението. Извършено е преструктуриране на отдели, сектори и специализирани звена, с което е постигнат баланс в разпределението и ръководството на експертния състав на агенцията. Извършеният детайлен преглед на дейността на всички звена в агенцията доведе до преразпределяне на определени функции, прецизиране на изпълнението и структуриране съобразно изпълняваните задачи. С направените промени са намалени ръководните длъжности, с което е постигнато и оптимизиране на финансов ресурс.
Организационното развитие на ДАТО е свързано с обновлението на собствената инфраструктура, институционалното укрепване на агенцията, развитието на административния капацитет, формирането на модерни, технически обезпечени и ефективни структурни звена, малки и добре подготвени екипи, с висококвалифициран и мотивиран персонал, ползващ и прилагащ в своята дейност съвременни средства и способи, съобразени с тенденциите в средата за сигурност. Организационното развитие се свързва с оптимизиране на управленския модел, намаляване на управленските нива при осигуряване и прилагане на СРС, усъвършенстване и утвърждаване на системите за обучение и повишаване на професионалната квалификация, защита на информацията и другите ресурси в ДАТО и повишаване качеството на работа на служителите.

IV. ПРЕГЛЕД на НАСТЪПИЛИТЕ ПРЕЗ ОТЧЕТНИЯ ПЕРИОД ПРОМЕНИ НА ПОКАЗАТЕЛИТЕ ПО БЮДЖЕТА

	№
	Наименование на акта
	Нормативно основание
	Мотиви
	Наименование на бюджетните програми
	Ефект върху

бюджета

(увеличение/
намаление за
програмата)
	Влияние върху показателите за изпълнение



	1
	Акт на министъра на финансите
	чл. 110, от ЗПФ, чл. 78 от ЗДБРБ за 2018 г., чл. 37 от ПМС № 332/2017 г. и заповед № РД 30-4043/ 29.06.2018 г. на председателя на ДАТО
	осигуряване на средства за социално-битово и културно обслужване на персонала в агенцията
	,,Технически операции"
	вътрешнокомпенсирани промени в намаление на показател „Издръжка и други текущи разходи” с 248,0 хил. лв., и увеличение на показател „Персонал” с 248,0 хил. лв.
	

	2
	ПМС № 213/ 04.10.2018 г.
	ПМС № 213 / 04.10.2018 г., прието на основание чл. 77 от ЗДБРБ за 2018 г. и заповед № РД 30-6479/ 12.10.2018 г. на председателя на ДАТО
	за финансово обезпечаване и постигане на основните цели и изпълнението на приоритетите на агенцията, произтичащи от ЗСРС
	
	увеличаване на максималния размер на ангажиментите за разходи, които могат да бъдат поети през 2018 г
	

	3
	Акт на министъра на финансите
	чл. 110, от ЗПФ, чл. 78 от ЗДБРБ за 2018 г., чл. 37 от ПМС № 332/2017 г. и заповед № РД 30-7250/ 19.11.2018 г. на председателя на ДАТО
	осигуряване на средства за социално-битово и културно обслужване на персонала в агенцията
	,,Технически операции"
	вътрешнокомпенсирани промени в намаление на показател „Издръжка и други текущи разходи” с 186,0 хил. лв., и увеличение на показател „Персонал” с 186,0 хил. лв.
	

	4
	Заповед на председателя на ДАТО
	чл. 112, ал. 2 от ЗПФ, чл. 19г, ал. 1, т. 6 и ал. 2 от ЗСРС. и заповед № РД 30-7353/ 22.11.2018 г.
	преразпределение между         § и §§ на текущите и капиталовите разходи, в резултат от проведени ОП, както и реализирани икономии по тях; освободени средства и пренасочени за други приоритетни разходи
	,,Технически операции"
	вътрешнокомпенсирани промени в намаление на показател „Издръжка и други текущи разходи” с 486,3 хил. лв., и увеличение на показател „Капиталови разходи”
	

	5
	Заповед на председателя на ДАТО
	чл. 112, ал. 2 от ЗПФ, чл. 19г, ал. 1, т. 6 и ал. 2 от ЗСРС и заповед № РД 30-8124/28.12.2018 г.
	за привеждане в  съответствие на плановите с отчетните данни
	,,Технически операции"
	вътрешнокомпенсирани промени
	


Към 31.12.2018 г. по бюджета на ДАТО са извършени вътрешнокомпенсирани промени, както следва:

По бюджета на ДАТО за 2018 г. са извършени следните промени:

1. съгласно писмо, Изх. № 12-00-325/27.06.2018 г. (наш Вх. № 32-4790/ 27.06.2018 г.), на министъра на финансите, в:
- намаление на разходите по показател „Издръжка и други текущи разходи”, в т.ч. § 10-00 „Издръжка“ с 248,0 хил. лв. и увеличение на показател „Персонал” с 248,0 хил. лв., в т. ч. § 02-00 „Други възнаграждения и плащания за персонал“ със 167,4 хил. лв. и по § 05-00 „Задължителни осигурителни вноски от работодатели“ с 80,6 хил. лв.; 

- намаление на „Максимален размер на ангажиментите за разходи, които могат да бъдат поети през 2018 г.“ с 248,0 хил. лв. 

- намаление на „Максимален размер на новите задължения за разходи, които могат да бъдат натрупани през 2018 г.“ с 248,0 хил. лв.

2. в изпълнение на ПМС № 213 от 04.10.2018 г., в:

- увеличение на „Максимален размер на ангажиментите за разходи, които могат да бъдат поети през 2018 г.“ с 3 100,0 хил. лв. 

3. съгласно писмо, Изх. № 12-00-623/15.11.2018 г., (наш Вх. № 32-8098/15.11.2018 г.),  на министъра на финансите в:
- намаление на разходите по показател „Издръжка и други текущи разходи”, в т.ч. § 10-00 „Издръжка“ със 186,0 хил. лв. и увеличение на показател „Персонал” със 186,0 хил. лв., в т. ч. § 02-00 „Други възнаграждения и плащания за персонал“ със 119,6 хил. лв. и по § 05-00 „Задължителни осигурителни вноски от работодатели“ с 66,4 хил. лв.; 

- намаление на „Максимален размер на ангажиментите за разходи, които могат да бъдат поети през 2018 г.“ със 186,0 хил. лв. 

- намаление на „Максимален размер на новите задължения за разходи, които могат да бъдат натрупани през 2018 г.“ със 186,0 хил. лв.
4. вътрешни компенсирани промени към 22.11.2018 г., в:

- намаление/увеличение на приходите по показател „Неданъчни приходи“, в т.ч. намаление на § 36-00 „Други неданъчни приходи“ с 16,1 хил. лв. и увеличение на § 24-04 „Приходи и доходи от собственост“ с 10,0 хил. лв., на § 37-00 „Внесени ДДС и други данъци върху продажбите“ с (- 2,0 хил. лв.) и § 40-00 „Постъпления от продажба на нефинансови активи“ с 8,1 хил. лв.;

- намаление/увеличение на разходите по показател „Персонал”, в т.ч. намаление на § 01-00 „Заплати и възнаграждения за персонала, нает по трудови и служебни правоотношения“ с 300,0 хил. лв. и § 05-00 „Задължителни осигурителни вноски от работодатели” със 119,0 хил. лв. и увеличение на § 02-00 „Други възнаграждения и плащания за персонал“ с 419,0 хил. лв.; 

- намаление на разходите по показател „Издръжка и други текущи разходи”, в т.ч. намаление на § 10-00 „Издръжка“ с 486,3 хил. лв. и увеличение на разходите по показател „Капиталови разходи” с 486,3 хил. лв., в т.ч. намаление на § 51-00 „Основен ремонт на дълготрайни материални активи“ с 336,2 хил. лв. и § 53-01 „Придобиване на нематериални дълготрайни активи“ с 9,2 хил. лв. и увеличение на § 52-00 „Придобиване на дълготрайни материални активи“ с 831,7 хил. лв. 
5. вътрешни компенсирани промени към 28.12.2018 г., в:

- намаление/увеличение на приходите по показател „Неданъчни приходи“, в т.ч. намаление на § 24-04 „Приходи и доходи от собственост“ с 10,0 хил. лв. и § 40-00 „Постъпления от продажба на нефинансови активи“ с 8,1 хил. лв.; и увеличение на § 36-00 „Други неданъчни приходи“ с 18,1 хил. лв. 

- намаление/увеличение на разходите по показател „Персонал”, в т.ч. намаление на § 01-00 „Заплати и възнаграждения за персонала, нает по трудови и служебни правоотношения“ с 84,8 хил. лв. и § 05-00 „Задължителни осигурителни вноски от работодатели” със 100,9 хил. лв. и увеличение на § 02-00 „Други възнаграждения и плащания за персонал“ с 185,7 хил. лв.; 

- намаление/увеличение на разходите по показател „Капиталови разходи”, в т.ч. намаление на § 51-00 „Основен ремонт на дълготрайни материални активи“ с 11,8 хил. лв. и увеличение на § 52-00 „Придобиване на дълготрайни материални активи“ с 11,8 хил. лв. 

В резултат на извършените промени, уточненият план по бюджета на ДАТО за 2018 г., е разпределен по показатели, както следва: 

- „Персонал” – 40 566,0 хил. лв., в т. ч. 21 147,2 хил. лв. по § 01-00 „Заплати и възнаграждения за персонала, нает по трудови и служебни правоотношения“, 4 241,6 хил. лв. по § 02-00 „Други възнаграждения и плащания за персонал“ и 15 177,2 хил. лв. по § 05-00 „Задължителни осигурителни вноски от работодатели“;

- „Издръжка и други текущи разходи” – 3 213,7 хил. лв., в т.ч. „Издръжка“ – 3 212,4 хил. лв. и „Разходи за членски внос и участие в нетърговски организации и дейности“ 1,3 хил. лв.;
- „Платени данъци, такси и административни санкции“ – 135,0 хил. лв.;

- „Капиталови разходи“ – 4 537,3 хил. лв., в т.ч. § 51-00 „Основен ремонт на дълготрайни материални активи“ – 144,3 хил. лв.; § 52-00 „Придобиване на дълготрайни материални активи“ – 4 360,9 хил. лв. и  § 53-00 „Придобиване на нематериални дълготрайни активи“ – 32,1 хил. лв.;
- „Максимален размер на ангажиментите за разходи, които могат да бъдат поети през 2018 г.“ – 10 002,5 хил. лв.; 

- „Максимален размер на новите задължения за разходи, които могат да бъдат натрупани през 2018 г.“ – 7 751,0 хил. лв.
V. ПРЕГЛЕД на ИЗПЪЛНЕНИЕто на политика в областта на осигуряванеТО и прилаганеТО на специални разузнавателни средства с цел защита на националната сигурност и опазване на обществения ред

Описание на степента на изпълнение на заложените стратегически и оперативни цели, допринасящи за нейното постигане

За 2018 г. агенцията, изпълнявайки политиката в областта на осигуряването и прилагането на специални разузнавателни средства с цел защита на националната сигурност и опазване на обществения ред, полага усилия за усъвършенстване и развитие на дейностите по разкриване, документиране и превенция извършването на престъпления, оптимизиране на процесите, свързани с изготвяне на ВДС, както и поддържането на ефективен контрол при осигуряване и прилагане на СРС.

За ефективното подпомагане на дейностите, свързани със защита на националната сигурност и наказателния процес, ДАТО изпълнява стратегически и оперативни цели, подчинени на законовите ѝ задължения, и съобразени с осъществяваните функции. Отчитайки факта, че при използването на СРС временно се ограничават неприкосновеността на личността и жилището, и тайната на кореспонденцията и на другите съобщения, в ДАТО се залага поддържането на високи нива на контрол и отчетност при осъществяване на задачите и дейностите на агенцията, и постигане на заложените стратегическите и оперативни цели.

В Държавна агенция „Технически операции”, като служба за сигурност, са дефинирани следните стратегическа и оперативни цели:

Стратегическа цел: Ефективно подпомагане на дейностите, свързани със защита на националната сигурност и наказателния процес.

Оперативни цели:

- Осигуряване и прилагане на СРС за разкриване и документиране на тежки умишлени престъпления и защита националната сигурност;

- Изграждане и развитие на автоматизирани информационни и комуникационни системи за създаване, обработване, съхраняване и пренасяне на класифицирана информация, свързана с осигуряване и прилагане на СРС.
Описание на степента на достигане на очакваната полза/ефект за обществото от постигането на стратегическата цел за съответната област на политика
Постигането на стратегическата и оперативните цели са довели до предотвратяване и разкриване на тежки умишлени престъпления, защита на правата и свободите на гражданите, националната сигурност и обществения ред.
Кратко описание на показателите за полза/ефект
Сведения за организацията, способите, средствата и информацията за използваните, съгласно законовите разпоредби специални разузнавателни средства от ДАТО, попадат в списъка на категориите информация, подлежаща на класификация като държавна тайна, съгласно Приложение 1 към чл. 25 на Закона за защита на класифицираната информация (ЗЗКИ). Спецификата на дейност на ДАТО не дава възможност за детайлно определяне на качествени и количествени показатели.
Други институции, допринесли за постигането на ползата/ефекта

Повишава се ефективността и качеството на координация и взаимодействие с компетентните държавни органи в процеса, съпътстващ прилагането на специални разузнавателни средства. За постигане на заложените цели, ДАТО постигна много високо ниво на взаимодействие със структурните звена на Министерството на вътрешните работи, Държавна агенция „Национална сигурност”, службите „Военна информация” и „Военна полиция” към министъра на отбраната, Държавна агенция „Разузнаване”, Прокуратурата на Република България, органите на съдебната власт, Комисията за контрол над службите за сигурност, прилагането и използването на специалните разузнавателни средства и достъпа до данните по Закона за електронните съобщения, Комисията за противодействие на корупцията и за отнемане на незаконно придобитото имущество, Националното бюро за контрол на специалните разузнавателни средства и др. 

Източници на информацията за данните по показателите за полза/ефект

Информацията, придобита от прилагането на специалните разузнавателни средства, обезпечава оперативно-издирвателната дейност и дейността по разследване и доказване на престъпления, осъществявана от органите по чл. 13 от ЗСРС, във връзка с разпоредбите на чл. 3 и чл. 4 от ЗСРС. 

Изпълнението и отчитането на политиката в областта на осигуряването и прилагането на специални разузнавателни средства с цел защита на националната сигурност и опазване на обществения ред се базира на непряка информация от организаторите и участниците в нея, придобита в хода на нейното осъществяване.

Отговорност за изпълнение на целите в съответната област на политика

Отговорността за изпълнението на целите по политиката в областта на осигуряването и прилагането на специални разузнавателни средства с цел защита на националната сигурност и опазване на обществения ред се носи от председателя на ДАТО и ръководителите на структурни звена.
През отчетния период ръководството и структурните звена на агенцията са осъществявали системен вътрешен контрол за спазване на нормативните актове и за изпълнение на поставените задачи в определените срокове, обем и качество.

Преглед на настъпили промени на нормативната уредба през отчетния период

През отчетния период са настъпили промени в нормативната уредба, касаещи дейността на ДАТО, а именно: приети са Закон за противодействие на корупцията и за отнемане на незаконно придобито имущество, изменения и допълнения в Закона за специалните разузнавателни средства, както и в Наредба № 8 от 26.02.2008 г. за функциите и организацията на дейността на бюрата за съдимост.
VI. ПРЕГЛЕД на ИЗПЪЛНЕНИЕТО НА бюджетнА програмА „Технически операции”

Описание на степента на изпълнение на заложените в програма „Технически операции” цели

При изпълнението на бюджетна програма „Технически операции” са спазени основните принципи за постоянна обвързаност между поставените оперативни цели и потребността от ресурси за тяхното постигане и създаването на реални условия за ефективен контрол и прозрачност на извършените разходи. Приоритетно ресурсите са насочени към звената, отговорни за създаване на основния продукт от дейността. Заложена е стратегия за използване, изграждане, поддържане и разпределение на ресурсите, съобразно целите и приоритетите на разработения програмен бюджет, за извършване на оперативно-техническа дейност за разкриване и документиране на престъпления и изготвяне на ВДС за целите на наказателния процес и защита на националната сигурност.
Продукти/услуги, предоставяни по програмата – описание на постигнатите резултати и изпълнените дейности за тяхното предоставяне
Във връзка с дейността по осигуряване и прилагане на СРС, агенцията предоставя следните продукти/услуги: 

- обезпечаване оперативно-издирвателната дейност и дейността по разкриване и доказване на престъпления от органите по чл. 13 от ЗСРС чрез осигуряване и прилагане на СРС; 

- използване на СРС за опазване на живота или имуществото на лица, които са дали писмено съгласие за това; 

- използване на СРС по отношение на дейности, свързани със защитата на националната сигурност.

За предоставяне на посочените услуги ДАТО извършва следните дейности: 

1. осигуряване, разработване и прилагане на специални разузнавателни средства; 

2. наблюдение, проникване, фотографиране, видеозаписване, звукозаписване, филмиране, белязване на предмети и изготвяне на психологичен анализ във връзка със събирането на данни за защита на правата и свободите на гражданите, националната сигурност и обществения ред; 

3. проследяване на лица и обекти; 

4. контрол на предаването на данни и получаването на информация чрез кабелни средства за комуникация; 

5. извършване на оперативно-техническа проверка на пощенска и друга кореспонденция за защита на правата и свободите на гражданите, националната сигурност и обществения ред и за контрол на други лица, които извършват такава проверка; 

6. изготвяне на веществени доказателствени средства при поискване по ред, определен със закон, и предоставянето им на органа, направил искането; 

7. използване на специфични методи и специални разузнавателни средства за охрана на живота, здравето и имуществото на граждани; 

8. осигуряване на достъп до технически средства и съоръжения на държавни органи, организации, юридически лица и граждани; 

9. издаване на задължителни разпореждания за оказване на съдействие от държавни органи, организации, юридически лица и граждани; 

10. получаване на информация от другите държавни органи, организации, юридически лица и граждани; 

11. изграждане и използване на информационен фонд; 

12. привличане на граждани за доброволно сътрудничество; 

13. участие в съвместни мероприятия с компетентните държавни органи за предотвратяване, пресичане и разкриване на престъпления; 

14. участие в обучението на служители на разузнавателни и контраразузнавателни служби;

15. създаване на специфични технически средства и системи, проектиране на удостоверителни знаци, защитени документи, щемпели и печати.

Отчет на показателите за изпълнение на програмата
Спецификата на дейността, осъществявана от ДАТО, не дава възможност за детайлно определяне на целеви стойности по показателите за изпълнение.

	8600.01.01 Бюджетна програма ”Технически операции"

Показатели за изпълнение
	Мерна единица
	Целева стойност
	Отчет

	Изготвени веществени доказателствени средства, получени при използване на специални разузнавателни средства
	брой
	1 100
	1 595


За 2018 г. по показател веществени доказателствени средства са изготвени 1 595 бр., получени при използване на СРС. Степента на изпълнение на заложените целеви стойности по този показател, е в пряка зависимост от явленията и процесите, застрашаващи националната сигурност, изменението в оперативната обстановка, изменението на нормативната уредба в областта на националната сигурност, използването на СРС и обществените отношения в областта на комуникациите и информационните технологии.

Постигнатите резултати осигуряват фундамента в основната дейност на агенцията – информацията да бъде навременна, съотносима, точна, да бъде подавана бързо и адекватно и при стриктно спазване на законовите разпоредби. Създадена е организация за бързо и качествено изготвяне на ВДС с цел подпомагане на наказателния процес. Постигната е отлична координация и взаимодействие на всички оперативни нива в рамките на агенцията, както и при работата с отделните заявители. 

Източници на информацията за данните по показателите за изпълнение

Цялата информация за наличността и качеството на данните по показателите за изпълнение на програмата се събира, обобщава, анализира и съхранява в Държавна агенция „Технически операции“. Данните са достатъчно надеждни и качествени, за да покажат напредъка на агенцията в постигането на поставените цели на програмата.
Информацията, придобита от прилагането на специалните разузнавателни средства обезпечава оперативно-издирвателната дейност и дейността по разследване и доказване на престъпления, осъществявана от органите по чл. 13 от ЗСРС, във връзка с разпоредбите на чл. 3 и чл. 4 от ЗСРС. Извършена е огромна работа по структуриране и канализиране на прилагането на СРС и изготвяне на ВДС по различни способи, заложени в ЗСРС и съответните направления на дейност. 

Отчет на разходите по програмата с разпределение на ведомствени и администрирани разходи
	№
	8600.01.01 Бюджетна програма
 “Технически операции”
	Закон
	Уточнен план
	Отчет

	
	(в лева)
	
	
	

	І.
	Общо ведомствени разходи:
	48 452 000
	48 452 000
	48 139 850

	 
	   Персонал
	40 132 000
	40 566 000
	40 549 083

	 
	   Издръжка
	4 269 000
	3 348 700
	3 207 029

	 
	   Капиталови разходи
	4 051 000
	4 537 300
	4 383 738

	1
	Ведомствени разходи по бюджета на ПРБ:
	48 452 000
	48 452 000
	48 139 850

	 
	   Персонал
	40 132 000
	40 566 000
	40 549 083

	 
	   Издръжка
	4 269 000
	3 348 700
	3 207 029

	 
	   Капиталови разходи
	4 051 000
	4 537 300
	4 383 738

	 
	Общо разходи:
	48 452 000
	48 452 000
	48 139 850


Отговорност за изпълнението на програмата
Отговорността за изпълнението на програмата се носи от председателя на ДАТО и ръководителите на структурни звена.
За изпълнението на задачите и дейностите по извършване на оперативно-техническа дейност участие вземат централните и териториалните структурни звена на ДАТО, чрез съвместни и координирани действия с компетентните органи. 
Агенцията усъвършенства организацията на работа, което осигурява устойчивост на наложените добри практики за всички процеси и дейности и създава условия за организационно самоусъвършенстване. Основно направление и приоритет в дейността на ДАТО е усъвършенстване на контрола по отношение на прилагане на СРС. В тази връзка, продължава въвеждането на мерки, които гарантират правомерното прилагане на СРС. 
Справка за извършените разходи по области на политики и бюджетни програми, утвърдени със Закона за държавния бюджет на Република България за 2018 г.

	№
	Наименование на областта на политика/бюджетната програма
	Разходи (в хил. лв.)

	
	
	Закон
	Уточнен план
	Отчет

	
	
	
	
	

	I.
	Политика в областта на осигуряването и прилагането на специални разузнавателни средства с цел защита на националната сигурност и опазване на обществения ред
	48 452,0
	48 452,0
	48 139,8

	1.
	Бюджетна програма ,,Технически операции”
	48 452,0
	48 452,0
	48 139,8

	
	ОБЩО:
	48 452,0
	48 452,0
	48 139,8

